

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina

OIB: 52630455645

Tel:035/433-109

KLASA: 021-05/20-01/29

URBROJ: 2178/02-03-20-1

Bebrina, 21. svibnja 2020. godine

Na temelju članka 27. i članka 35. stavka 1. točka 2. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15., 123/17. i 98/19) i članka 32. Statuta Općine Bebrina („Službeni vjesnik Brodsko-posavske županije“ broj 02/2018, 1/2019 i 24/2019 i „Glasnika Općine Bebrina“ broj 1/2019 i 2/2020) na 27. sjednici Općinskog vijeća općine Bebrina održanoj dana 21. svibnja 2020. godine, donosi se

**ODLUKA**

**o davanju suglasnosti za provedbu ulaganja za projekt**

**„Mobilno reciklažno dvorište Bebrina“**

**Članak 1.**

Ovom Odlukom daje se suglasnost za provedbu ulaganja u okviru projekta „Mobilno reciklažno dvorište Bebrina“.

**Članak 2.**

Cilj ulaganja i projekta iz članka 1. ove Odluke je nabava i postavljanje mobilnog reciklažnog dvorišta Bebrina s provođenjem informativno-edukativnih aktivnosti u svrhu doprinosa povećanja stope odvojenog prikupljanja otpada i smanjenja miješanog komunalnog otpada na području općine Bebrina.

**Članak 3.**

Ovom Odlukom ovlašćuje se Općinski načelnik na donošenje pojedinačnih odluka o provedbi ulaganja.

**Članak 4.**

Ova Odluka stupa na snagu osam dana od dana objave u Glasniku Općine Bebrina.

**OPĆINSKO VIJEĆE OPĆINE BEBRINA**

**Predsjednik Općinskog vijeća**

Mijo Belegić, ing.

DOSTAVITI:

1. Dosje sjednica
2. Glasnik Općine Bebrina
3. Ministarstvo zaštite okoliša i energetike
4. Pismohrana.